
LĒMUMS
Jūrmalā
	2026. gada 28.augustā
	
	Nr.
	8.2-11/2-L




	Par dzīvojamai mājai Kuldīgas ielā 7, Jūrmalā, funkcionāli nepieciešamā zemesgabala noteikšanas procesa uzsākšanu
	(protokols Nr. 8.2-11/7-2026)



Pamatojoties uz likuma “Par valsts un pašvaldību dzīvojamo māju privatizāciju” 28.pantu, Administratīvā procesa likuma 70. panta pirmo daļu, 76. panta otro daļu, 79. panta pirmo daļu, Paziņošanas likuma 11. panta trešo daļu, Ministru kabineta 2015.gada 8.septembra noteikumiem Nr.522 “Privatizējamai dzīvojamai mājai funkcionāli nepieciešamā  zemes gabala noteikšanas kārtība”, Jūrmalas pilsētas domes 2016. gada 25. novembra saistošajiem noteikumiem Nr. 45 “Par dzīvojamai mājai funkcionāli nepieciešamā zemesgabala pārskatīšanu”, ņemot vērā dzīvojamās mājas Kuldīgas ielā 7, Jūrmalā, biedrības “Kuldīgas 7” valdes locekļa iesniegumu (reģistrēts Jūrmalas valstspilsētas administrācijas (turpmāk – Administrācija) lietvedības sistēmā 2026. gada 28.jūlijā ar Nr. 1.1-37/26S-9319), kurā izteikts lūgums noteikt dzīvojamai mājai Kuldīgas ielā 7, Jūrmalā, funkcionāli nepieciešamo zemesgabalu (turpmāk arī – FNZG), lai uzsāktu dalītā īpašuma izbeigšanas un zemes atsavināšanas procesu, kā arī izvērtējot Jūrmalas Dzīvojamai mājai funkcionāli nepieciešamā zemesgabala noteikšanas komisijas (turpmāk – Komisija) rīcībā esošo informāciju, konstatētos faktus un pieejamos dokumentus saistībā ar dzīvojamai mājai Kuldīgas ielā 7, Jūrmalā, FNZG, Komisija nolemj:

1. Uzsākt daudzdzīvokļu dzīvojamai mājai Kuldīgas ielā 7, Jūrmalā, kadastra  apzīmējums 1300 007 5506 001, funkcionāli nepieciešamā zemesgabala robežu un platības noteikšanu atbilstoši iegādāto zemesgabalu domājamām daļām: zemes vienībā Kuldīgas ielā 7, Jūrmalā, ar kadastra apzīmējumu 1300 007 5506 ar platību 498 m2, zemes vienībā Kuldīgas ielā 5, Jūrmalā, ar kadastra apzīmējumu 1300 007 5507 ar platību 1313 m2 un zemes vienībā Muižas ielā 8, Jūrmalā, ar kadastra apzīmējumu 1300 007 5505 ar platību 471 m2.
2. Lēmumu publicēt Jūrmalas valstspilsētas pašvaldības tīmekļvietnē www.jurmala.lv.
3. Lēmums stājas spēkā ar tā paziņošanas brīdi adresātam. Ar publikāciju Jūrmalas valstspilsētas pašvaldības tīmekļvietnē www.jurmala.lv uzskatāms, ka šis lēmums ir kļuvis zināms lēmuma adresātiem.

Dzīvojamai mājai funkcionāli nepieciešamā 
zemesgabala noteikšanas komisijas priekšsēdētāja		(paraksts*)			J. Gau


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

